Dit is nie net mense wat ’n gesonde afstand van mekaar moet hou nie, van die wêreld se grootste handelsname doen dit nou ook.
In ’n video wat Audi op sy webtuiste bekend gestel het, skuif die sirkels weg van mekaar, maar ook weer terug met die boodskap dat deur ’n gesonde afstand te hou, staan almal saam om die virus onder beheer te kry.
Hoewel McDonald’s in Brasilië ’n soortgelyke tydelike verandering aan sý logo gemaak het, is die twee boë van die M wat apart staan, volgens Creative Bloq, glad nie goed deur die publiek ontvang nie.